A 2007-es sakkvilágbajnokság nyolc résztvevővel körmérkőzéses formában zajlott. A nyolc résztvevő közül csak hárman éltek a világkupán való közvetlen indulás lehetőségével. Öten – különböző okokból – nem indultak. Vlagyimir Kramnyik és Veszelin Topalov a FIDE korábbi döntése alapján 2008-ban, illetve 2009-ben közvetlenül játszhattak párosmérkőzést a világbajnoki címért a regnáló világbajnokkal. A világbajnok visuvanátan Ánand lehetőséget kapott az indulásra, de nem élt vele. Lékó Péter és Alekszandr Morozevics a Kramnyiknak és Topalovnak adott privilégiumok miatti tiltakozásuk jelzéseként bojkottálták a versenyt. Rajtuk kívül a világranglista első 30 helyezettje közül csak Polgár Judit hiányzott.